Imtella' Mejju 28, 2021 Il-Prim Ministru Robert Abela attenda għal attività organizzata mill-MUT li fakkret il-50 anniversarju mill-ewwel pubblikazzjoni tas-Sagħtar. Waqt l-attività fl-uffiċini tal-istess MUT ġiet inawgurata ħarġa speċjali tar-rivista flimkien ma' esebizzjoni permanenti b'viżwal li hu wirja tal-edizzjonijiet kollha passati tar-rivista. Matul is-snin din ir-rivista kienet tinbiegħ fl-iskejjel u saret sors popolari fost l-istudenti għal tagħrif ta' edukazzjoni u divertiment. Preżenti għaż-żjara tal-Prim Ministru kien hemm ukoll, fost oħrajn, il-Ministru għall-Edukazzjoni Justyne Caruana u l-President tal-MUT Marco Bonnici.